FI Euroopan unionin virallinen lehti C 126/21

Kanne 23.2.2012 — Gas v. SMHV — Grotto (BLUE JEANS GAS)

(Asia T-93/12)

2012/C 126/42

Kannekirjelmän kieli: ranska

Asianosaiset

Kantaja: André Pierre Gas (Marseille, Ranska) (edustaja: asianajaja L. Levy)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Grotto SpA (Chiuppano, Italia)

Vaatimukset

Kantaja vaatii unionin yleistä tuomioistuinta

— kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan 7.12.2011 tekemän päätöksen asiassa R 620/2009-1 kokonaisuudessaan ja palauttamaan asian SMHV:lle sen käsittelemiseksi uudelleen annettavan tuomion mukaisesti

— velvoittamaan riitautetun yhteisön tavaramerkin haltijan korvaamaan kokonaisuudessaan tässä menettelyssä aiheutuvat kulut ja kantajalle tähän mennessä aiheutuneet valituskulut.

Oikeudelliset perusteet ja pääasialliset perustelut

Rekisteröity yhteisön tavaramerkki, jonka mitättömäksi julistamista on vaadittu: Kuviomerkki, jossa on sanat ”BLUE JEANS GAS” luokkiin 3, 9, 14 ja 25 kuuluville tavaroille — rekisteröity yhteisön tavaramerkki nro 305050.

Yhteisön tavaramerkin haltija: Vastapuoli valituslautakunnassa.

Yhteisön tavaramerkin mitättömäksi julistamista koskevan vaatimuksen esittäjä: Kantaja.

Mitättömäksi julistamista koskevan vaatimuksen perustelut: Mitättömyysvaatimuksen perustelut liittyvät yhtäältä asetuksen N:o 207/2009 53 artiklan 1 kohdan a ja c alakohdan; 8 artiklan 1 kohdan b alakohdan; 53 artiklan 2 kohdan ja 8 artiklan 1 kohdan soveltamiseen ja toisaalta luokkiin 14 ja 25 kuuluville tavaroille rekisteröityihin ranskalaisiin kuviomerkkeihin ”-GAS- BIJOUX” ja ”BIJOUX -GAS-” nro 1594704 ja nro 1627459.

Mitättömyysosaston ratkaisu: Yhteisön tavaramerkin osittainen mitätöiminen.

Valituslautakunnan ratkaisu: Mitättömyysosaston päätöksen osittainen kumoaminen, yhteisön tavaramerkin osittainen mitätöiminen ja mitättömyysvaatimuksen hylkääminen.

Kanneperusteet: Asetuksen N:o 40/94 56 artiklan 3 kohdan (josta on tullut 57 artiklan 3 kohta) ja asetuksen N:o 2868/95 22 säännön 3 ja 4 kohdan rikkominen; asetuksen N:o 40/94 15 artiklan 1 ja 2 kohdan ja immateriaalioikeuksista annetun Ranskan lain (Code de la propriété intellectuelle français) L714 §:n 5 momentin b kohdan rikkominen ja asetuksen N:o 40/94 73 artiklan (josta on tullut 75 artikla) rikkominen, koska valituslautakunta teki useita oikeudellisia virheitä ja arviointivirheitä, jotka koskevat aikaisemman tavaramerkin käytön todistamista luokassa 25.

Asetuksen N:o 40/94 52 artiklan 1 kohdan a alakohdan ja 8 artiklan 1 kohdan b alakohdan virheellinen soveltaminen ja asetuksen N:o 40/94 53 artiklan ja Ranskan oikeuden säännösten, siviililain (Code Civil) 2262 §:n ja immateriaalioikeuksista annetun lain L714 §:n 3 momentin rikkominen, koska valituslautakunta arvioi virheellisesti sekaannusvaaraa.

Asetuksen N:o 40/94 74 artiklan rikkominen, koska valituslautakunta päätti ultra petita, kun se vertaili luokkaan 14 kuuluvia tavaroita, jotka eivät olleet sen käsiteltävänä olevan valituksen kohteena.

Asetuksen N:o 40/94 62 artiklan 1 kohdan rikkominen, koska valituslautakunnalla ei ollut toimivaltaa rajoittaa tarkasteluaan pelkästään tavaramerkkiin nro 1594704 perustuvaan aikaisempaan oikeuteen sen jälkeen, kun se päätti käyttää mitättömyysosaston toimivaltaa, eikä myöskään palauttaa asiaa mitättömyysosastoon, jotta se lausuisi muista oikeuksista, joita oli jo tarkasteltu.